A BIZOTTSÁG 1356/2005/EK RENDELETE
(2005. augusztus 18.)
az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének az oxolinsav és a morantel tekintetében történő módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre (1) és különösen annak 2. cikkére,
tekintettel az Európai Gyógyszerügynökségnek az állatgyógyászati készítmények értékelő bizottsága által megfogalmazott véleményére,
mivel:
(1)
Minden olyan farmakológiai hatóanyagot, amelyet a Közösségen belül élelmiszer előállítására szolgáló állatokon történő alkalmazásra szánt állatgyógyászati készítményekben használnak fel, a 2377/90/EGK rendelettel összhangban értékelni kell.
(2)
Az oxolinsav a csirkék és a sertések izom-, bőr-, zsír-, máj- és veseszövetei - kivéve azokat az állatokat, amelyek tojását felhasználják emberi fogyasztásra -, valamint az úszós halak természetes arányban jelen levő hús- és bőrszövetei vonatkozásában már szerepel a 2377/90/EGK rendelet I. mellékletében. Ezt a bejegyzést ki kell terjeszteni valamennyi élelmiszer-előállítás céljából tartott állatfajra azon állatok kivételével, amelyek tojását és tejét felhasználják emberi fogyasztásra. Az úszós halak esetében ez a bejegyzés csak a természetes arányban jelen lévő húsra és bőrre, a sertések és baromfifajok esetében pedig a zsír tekintetében megállapított maximális maradékanyag-határérték a „természetes arányban jelen lévő húsra és bőrre” vonatkozik.
(3)
A morantel a szarvasmarhák és juhfélék izom-, zsír-, máj- és veseszöveteinek, valamint tejének vonatkozásában már szerepel a 2377/90/EGK rendelet I. mellékletében. Ezt a bejegyzést ki kell terjeszteni valamennyi kérődzőre.
(4)
A 2377/90/EGK rendeletet ennek megfelelően módosítani kell.
(5)
Megfelelő időtartamot kell engedélyezni e rendelet alkalmazhatósága előtt annak érdekében, hogy a tagállamok számára lehetővé váljék a rendeletre való tekintettel az esetleg szükséges kiigazítások elvégzése az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi irányelvnek (2) megfelelően kiadott forgalmazási engedélyekben.
(6)
Az e rendeletben előírt intézkedések összhangban vannak az állatgyógyászati készítmények állandó bizottságának véleményével,
ELFOGADTA EZT A RENDELETET:
1. cikk
A 2377/90/EGK rendelet I. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet a 2005. október 18-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. augusztus 18-án.